पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। शिवाजी नगर स्थित सुभाष एक्सीलेंस हायर सेकंडरी स्कूल में कक्षा 11वीं में एडमिशन के लिए शुक्रवार को विद्यार्थी और अभिभावकों की भीड़ उमड़ पड़ी। शुक्रवार से यहां एडमिशन फार्म मिलना शुरू हो गया है। इस दौरान कई विद्यार्थियों और उनके अभिभावकों को लाइन में लगकर फार्म लेते भी देखा गया। भीड़ इतनी ज्यादा थी कि विद्यार्थियों को उनके अभिभावकों के साथ बड़े हॉल में बैठाना पड़ा। हालांकि एक-दो बार बिजली गुल होने से वहां मौजूद छात्र-छात्राओं को परेशानी का सामना भी करना पड़ा।
स्कूल के प्राचार्य राजेश तिवारी, कॉमर्स विषय की काउंसलर सीए रचना दुबे व विज्ञान विषय के विशेषज्ञ नितिन पाठक आदि ने इस दौरान विद्यार्थियों को विषय के चयन के बारे में भी विस्तार से बताया। कई विद्यार्थियों ने इस मौके पर कई सवाल किए जिनका जवाब विषय विशेषज्ञों ने दिया। श्री तिवारी के अनुसार अभी फिलहाल 12 जून तक एडमिशन फार्म बांटे जाएंगे। इसके बाद विषयवार मैरिट के आधार पर विद्यार्थियों को एडमिशन दिए जाएंगे।
देखें तस्वीरों में माहौल....
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn